Ji bo kûçikên tomarkirî piştgiriya xwarinê ya salekê wê bê dayîn 

Gerînendehiya Karûbarên Veterîneriyê ya Şaredariya Tuşbayê, li gorî têgihiştina birêveberiya xwecihî ya ku mafê jiyanê esas digire, xebatên xwe yên ji bo ajalên bêserî didomîne. Sepana tomarkirin û piştgiriya xwarinê ku berê li taxên gundewarî hatibû destpêkirin, li taxên navendî ên wek Şabax û Îskeleyê jî berdewam kir.

Di çarçoveya xebatan de, tîman ji bo kûçikên ku hatine tomarkirin xwarin belav kirin. Bi vê sepanê re, ji bo her kûçikê ku qeyda wî xilas bûye, salekê piştgiriya xwarina wê ya bêpere wê bê dayîn. Bi vî awayî hem heywan tên têrkirin hem jî bi saya sîstema tomarkirinê çavdêriyên tenduristiyê û pêvajoyên şopandinê bi awayekî tenduristtir tên meşandin.

[bookmark: _GoBack]Di çarçoveya xebata ku li seranserê navçeyê didome de heta niha 20 se hatine qeydkirin. Gerînendehiya Karûbarên Veterîneriyê, li gorî bernameya diyarkirî dê li taxên cuda jî qeydkirin û piştgiriya xwarinê bidomîne.

“Divê em mafê jiyanê yên ajalan biparêzin”

Gerînendeyê Karûbarên Veterîneriyê Mahmut Erçîlî got ku ew heywanên kolanan, ne tenê mîna heyînên ku divê bên parastin weke beşek ji jiyana hevpar a bajêr dibînin. Erçîlî diyar kir ku bingeha van xebatên ku bi vê têgihiştinê tên meşandin, avakirina şaredariyeke ku mafê jiyanê yên sewalan diparêze, wan li şûna cezayan xweyî dike, xwedîderketinê û çanda jiyanê a hevbeş xurt dike ye.

Erçîlî di dawiyê de got: “Em ê sepanên tomarkirin û piştgiriya xwarinê jî weke yek ji gavên berbiçav ên vê nêzîkatiyê li tevahiya navçeyê belav bikin û xebatên me yên di vî warî de dê bidomin.”
